als_Latn dik_Latn sag_Latn
Mirëseerdhët në faqen e internetit të Ambasadës Gjermane në Shqipëri
BEHIND FACADES & GEOMETRIC TREES
BEHIND FACADES & GEOMETRIC TREES - nën këtë titull fotografja gjermane Daliah Ziper shfaq disa fotografi që janë realizuar gjatë qëndrimit të saj në Tiranë. Ekspozita hapet të premten 10 prill 2015, ora 18:00. Ku? Në një vend jashtë të zakonshmes, në një shtëpi në kryqëzimin Rr. e Durrësit me Rr. Kont Urani. Ju mirëpresim! Kjo ekspozitë do të qëndrojë e hapur deri me datë 17 prill 2015.
Gjermania mbështet forcimin e të drejtave të grave në Shqipëri
Gjermania mbështet Organizatën Joqeveritare „Refleksione“ me një ndihmë financiare në vlerën e 37.700 Eurove. Kjo shumë do të shpenzohet për organizimin e aktiviteteve në dhjetë qytete të Shqipërisë. Këto aktivitete do të kontribuojnë për forcimin e të drejtave të grave dhe zbutjen e dhunës në familje. Ambasadori Gjerman Hellmut Hoffman dhe Drejtoresha Ekzekutive e Organizatës „Refleksione“, Ani Ruci nënshkruan më 31 mars 2015, në Ambasadën Gjermane në Tiranë, kontratën përkatëse.
Deklaratë shtypi: Gjermania mbështet forcimin e të drejtave të grave në Shqipëri [pdf, 117.73k]
Ambasadoret dhe ambasadorët gjermanë në Shtetet e Ballkanit Perëndimor dhe Kroaci, nën drejtimin e Drejtorit për Evropën Juglindore në Ministrinë e Jashtme Federale, Dr. Ernst Reichel, janë mbledhur për Konferencën Rajonale të Ambasadorëve, e cila zhvillohet në Tiranë në datat 15 – 17 mars. Mikpritësi i kesaj konference është Ambasadori Gjerman në Shqipëri, z. Hellmut Hoffmann.
Lexoni më shumë...
"Make it in Germany!": Mirë se vini. Mësoni në faqen tonë, se si ju me aftësitë tuaja profesionale mund të përgatisni me sukses rrugën tuaj drejt Gjermanisë - dhe përse ja vlen të jetosh dhe punosh në Gjermani. Qeveria gjermane dëshiron që me këtë portal online të sigurojë kërkesat e mëdha të momentit dhe në të ardhmen për punëtorë të kualifikuar.
Make it in Germany
Punoni për një Ministri në Shqipëri dhe do të donit të përmirsoni aftësitë tuaja të gjuhës gjermane? Atëherë kurset në kuadër të Rrjetit „Europanetzwerk Deutsch“ janë diçka për ju. Gjeni këtu më shumë informacione rreth projektit të përbashkët të Ministrisë Federale të Punëve të Jashtme dhe Institutit Gëte.
Lexoni me shume...
Në kuadër të vizitave të tij në qytetet shqiptare, Ambasadori Hellmut Hoffmann vizitoi më 24 shkurt qytetin e Elbasanit. Gjate nje bisede me Kryetarin e Bashkisë Qazim Sejdini u diskutuan sfidat kryesore në politikën vendore. Përveç kësaj, Hoffmann vizitoi projekte të bashkëpunimit shqiptaro-gjerman dhe u takua me përfaqësues të ekonomisë vendore.
Lexoni më shumë...
Një delegacion i Komisionit për çështje evropiane të Parlamentit gjerman vizitoi Tiranën nga dt. 10 deri 12 shkurt. Pjestarët e delegacionit u takuan mes të tjerash me Kryeministrin Edi Rama, Ministrin e Jashtëm Ditmir Bushati dhe kreun e opozitës Lulzim Basha. Gjithashtu ata shkëmbyen mendime me përfaqësues të Kuvendit të Shqipërisë dhe të shoqërisë civile dhe u takuan me Ambasadoren e Delegacionit të BE-së në Tiranë, znj. Romana Vlahutin.
Lexoni me shume...
Për të krijuar një ide më të qartë rreth situatës së romëve në Shqipëri Ambasadori Hoffmann vizitoi në datën 5 shkurt 2015 një projekt të financuar nga Caritas-i Gjerman me fokus arsimimin e fëmijëve romë dhe fëmijëve të tjerë nga familje të varfra. Në përfundim të vizitës ai u takua me aktivistë të rinj romë nga lagja e Selitës në Tiranë, ku shumë familje janë prekur nga shembja e banesave të tyre parashikuar në kuadër të realizimit të një projekti të madh për ndërtimin e një rruge.
Lexoni më shumë...
Të nderuar dashamirës të filmit vini re se - në muajt e ardhshëm Qendra e Gjermanishtes do të shfaqë rregullisht filma gjermanë në Akademinë e Filmit & Multimedias Marubi në Tiranë. Më shumë informacione në lidhje me filmat mund të gjeni këtu:
Lexoni më shumë...
Koncerte, teatër, ekspozita, filma dhe diskutime - edhe këtë vit "Tetori Gjerman 2014" ka treguar larminë e marrdhënieve gjermano-shqiptare. Sëbashku me partnerë të shumtë shqiptarë dhe gjermanë Ambasada Gjermane mundi të prezantojë një program të gjerë aktivitetesh në Tiranë dhe qytete të tjera, të cilat nisën në fillim të shtatorit dhe përfunduan në mes të nëntorit. Këtu gjeni një përmbledhje me fotografi.
"Tetori Gjerman" 2014 në fotografi
Broshura e re: "Gjermania për mua"
"Gjermania për mua" është një broshurë e re, e publikuar nga Ambasada Gjermane në bashkëpunim me partnerë të shumtë. Në kapitujt e shumtë të kësaj broshure shpaloset angazhimi i gjerë i Gjermanisë në Shqipëri duke përmendur këtu edhe shembuj konkret.
Broshura "Gjermania për mua" [pdf, 1,833.7k]
als_Latn eng_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn